[117B]

[118A]༄༅། །སྐད་དུ། ཨཱརྱ་མཻ་ཁ་ལཱ་ནཱ་མ་དྷཱ་ར་ཎི། བོད་སྐད་དུ། འཕགས་པ་མེ་ཁ་ལ་ཞེས་བྱ་བའི་གཟུངས། སངས་རྒྱས་དང་བྱང་ཆུབ་སེམས་དཔའ་ཐམས་
ཅད་ལ་ཕྱག་འཚལ་ལོ། །འདི་སྐད་བདག་གིས་ཐོས་པ་དུས་གཅིག་ན་བཅོམ་ལྡན་འདས་ཤཱཀྱའི་ཡུལ་སེར་སྐྱའི་གནས་ན་ཤིད་ནྱ་གྲོ་དཧའི་ཀུན་དགའ་རབ་ན་བཞུགས་
ཏེ༑ དེའི་ཚེ་གཞོན་ནུ་སྒྲ་གཅན་ཟིན་མལ་ན་ཉལ་བ་ལས་སྲིན་པོ་ཞིག་གིས་སྡངས་པར་བྱས་པར་གྱུར་ཏོ། །དེ་ནས་གཞོན་ནུ་སྒྲ་གཅན་ཟིན་དེ་ཉིད་ཀྱི་མཚན་མོ་འདས་ནས་
གཞོན་ནུ་མང་པོ་རྣམས་ཀྱིས་མདུན་དུ་བདར་ཅིང་ཡོངས་སུ་བསྐོར་ཏེ་སེར་སྐྱའི་གནས་ནས་བྱུང་ནས་བཅོམ་ལྡན་འདས་གལ་བ་དེར་སོང་སྟེ་ཕྱིན་ནས་བཅོམ་
ལྡན་འདས་ཀྱི་ཞབས་ལ་མགོ་བོས་ཕྱག་བཙལ་ཏེ་སྤྱན་སྔར་འདུག་ནས་དུས་སོ། །དེ་ནས་བཅོམ་ལྡན་འདས་ཀྱིས་ཚེ་དང་ལྡན་པ་ཀུན་དགའ་བོ་ལ་བཀའ་སྩལ་
པ༑ ཀུན་དགའ་བོ། གཞོན་ནུ་སྒྲ་གཅན་ཟིན་སྲུང་བའི་ཕྱིར་མེ་ཁ་ལ་ཞེས་བྱ་བའི་རིག་སྔགས་བཤད་ཀྱི་ཁྱོད་ཀྱིས་ཟུངས་ཤིག་ལྷའི་ཚོགས་དང། ཀླུའི་
ཚོགས་དང། གནོད་སྦྱིན་གྱི་ཚོགས་དང། སྲིན་པོའི་ཚོགས་དང། ལྷ་མ་ཡིན་གྱི་ཚོགས་དང་ནམ་མཁའ་ལྡིང་གི་ཚོགས་དང། མིའམ་ཅིའི་ཚོགས་དང་ལྟོ་

[118B] ཤ་ཟའི་ཚོགས་དང། ཡི་དྭགས་ཀྱི་ཚོགས་དང། གྲུལ་བུམ་གྱི་ཚོགས་དང། སྲུལ་པོའི་ཚོགས་དང་གཟའི་ཚོགས་དང། རྒྱུ་སྐར་གྱི་ཚོགས་
དང། གནོད་སྦྱིན་གྱི་སྡེ་དཔོན་ཉི་ཤུ་རྩ་བརྒྱད་དང། རྒྱལ་པོ་ཆེན་པོ་བཞི་དང། དྲང་སྲོང་འདོད་ཆགས་དང་བྲལ་བ་རྣམས་དང། གངས་ལ་གནས་པ་དང། ཕྱོགས་བཅུ་ན་འབྱུང་
པོ་གང་དག་འཁོད་པ་དང། སྲིན་མོའི་ཚོགས་དང། བཱ་ལི་དང། ཀཱ་ཊ་ལི་དི་དང། པོ་ད་རི་དང། གྲོང་རྣ་དང། ཡིད་བཟང་དང་འཕྲོག་མ་ཆེན་མོ་དང། མ་མོའི་ཚོགས་རྣམས་
ང་ལ་ཉོན་ཅིག་རྒྱ་མཚོའི་འཁོར་གྱི་སྲུང་མ་ཤར་ཕྱོགས་ཀྱི་ཕྱོགས་ཆ་ན་སྲིན་མོ་འཕྲོག་མ་ཞེས་བྱ་བ་དང། ལྷོ་ཕྱོགས་ཀྱི་ཕྱོགས་ཆན་སྲིན་མོ་གླང་སྣ་མ་ཞེས་བྱ་བ་དང་
ནུབ་ཕྱོགས་ཀྱི་ཕྱོགས་ཆ་ན་སྲིན་མོ་རལ་པ་ཅན་ཞེས་བྱ་བ་དང་བྱང་ཕྱོགས་ཀྱི་ཕྱོགས་ཆན་སྲིན་མོ་སའི་གཙུག་ཅེས་བྱ་སྟེ་སྲིན་མོ་དྲག་མོ་དེ་དག་རེ་རེའང་འཁོར་བྱེ་བ་
དྲུག་ཅུས་བསྐོར་བ་མེ་ཁ་ལའི་རིག་སྔགས་ལས་བརྗོད་པ་དེ་དག་ཐམས་ཅད་ཀྱིས་སྲུང་བར་གྱིས་ཤིག་ཏདྱ་ཐཱ། གྷ་ནེ་གྷ་ནེ་གྷ་ནེ་གྷ་ནེ། གྷ་ནེ་གྷ་ནེ། གྷ་ནེ་གྷ་ནེ་པ་ཏི་
གྷུ་མེ་གྷུ་མེ། གྷུ་མེ་གྷུ་མེ། གྷུ་མེ་གྷུ་མེ། གྷུ་མེ་གྷུ་མེ་པ་ཏི་གྷ་རེ་གྷ་རེ། གྷ་རེ་གྷ་རེ། གྷ་རེ་གྷ་རེ། གྷ་རེ་གྷ་རེ། གྷི་རི་རི་ནི། གྷ་ར་པ་ཏི་སྭ་ར་བ་ཏི། དྷ་ན་བ་ཏི། སུ་ར་བ་ཏི་ཨ་ཧི་

[119A]༄༅། །མེ་བ་ཏི། མ་ཏི། ཨ་པ་ཏི། སུ་པ་ཏི། བ་ཧུ་བ་ཏི། ཧ་ལ་ཧ་ལ། ཧ་ལ་ཧ་ལ། ཧ་ལ་ཧ་ལ། ཧ་ལ་ཧ་ལ། ཧི་ལི་ཧི་ལི། ཧི་ལི་ཧི་ལི། ཧི་ལི་ཧི་ལི། ཧི་ལི་
ཧི་ལི། ཧུ་ལུ་ཧུ་ལུ། ཧུ་ལུ་ཧུ་ལུ། ཧུ་ལུ་ཧུ་ལུ། ཧུ་ལུ་ཧུ་ལུ། ཏི་ལི་ཏི་ལི། ཏི་ལི་ཏི་ལི། ཏི་ལི་ཏི་ལི། ཏི་ལི་ཏི་ལི། ཧི་ལི་ཧི་ལི། མི་ལི་མི་ལི། པེ་ཏ་ཡ་བ། ཨ་མ་ཎེ་
མ་བི་ས་རེ། ཧ་ཧ། ཧི་ཧི། ས་མནྟ་ས་རེ། ཨ་ས་མནྟ་ས་རེ། པ་རི་ཁ་ས་མེ། ཨ་བརྟེ་ས་མནྟ་བརྟེ། གྷ་ནེ། མེ་ཁ་ལེ། ཀུན་དགའ་བོ། མེ་ཁ་ལ་ཞེས་བྱ་བ་སྟོབས་
མོ་ཆེ་རྫུ་འཕྲུལ་དང་ལྡན་མ། བརྩོན་འགྲུས་ཆེ་མ། འདི་ནི་རིག་སྔགས་འཆང་རྣམས་དང། འབྱུང་པོ་རྣམས་དང། རོ་ལངས་རྣམས་ལས་གང་དུའང་བཀག་པ་མེད་དེ་
ཀུན་ཏུ་ཐོགས་པ་མེད་པར་འགྲོའོ། །ཀུན་དགའ་བོ། མེ་ཁ་ལ་ཞེས་བྱ་བའི་རིག་སྔགས་འདི་ནི་སེམས་ཅན་རྣམས་ལ་ཕན་པའི་ཕྱིར་དང་བདེ་བའི་ཕྱིར་དང། བསྲུང་
ཞིང་སྦ་བའི་བར་དུ་བྱ་བའི་ཕྱིར་འདས་པའི་སངས་རྒྱས་བཅོམ་ལྡན་འདས་ཀྱིས་གསུངས་སོ། །དྲང་སྲོང་ཆེན་པོ་གཞན་དག་གིས་ཀྱང་སྨྲས་ཏེ། ཀུན་དགའ་བོ། མེ་ཁ་
ལ་[?]རིག་སྔགས་ནི་སེམས་ཅན་རྣམས་ལ་ཕན་པར་བྱེད་དོ། །གང་སུ་དག་སྡིག་པའི་ལས་དང་ལྡན་པ་གཟི་བྱིན་འཕྲོག་པ་ས་ལ་གནས་པ་དེ་དག་ཐམས་ཅད་མེ་ཁ་ལ་

[119B] ཕྱོགས་མཚམས་རྣམས་སུ་འགྲོའོ། །ཀུན་དགའ་བོ། མེ་ཁ་ལའི་རིག་སྔགས་ལེགས་པར་གཟུང་བ་བྱས་པ་ལ་ཀུན་ནས་
དཔག་ཚད་བཅུ་གཉིས་སུ་བསྲུང་བར་གྱིས་ཤིག་ཡོངས་སུ་བསྐྱབ་པ་དང། ཡོངས་སུ་གཟུང་བ་དང། ཡོངས་སུ་བསྐྱང་བ་དང། ཞི་བ་དང། བདེ་ལེགས་སུ་འགྱུར་བ་གྱིས་
ཤིག་སངས་རྒྱས་ལ་ཕྱག་འཚལ་ལོ། །ཆད་པ་སྤང་བར་གྱིས་ཤིག་།མཚོན་ཆ་སྤང་བ་དང། དུག་གཞིལ་བར་གྱིས་ཤིག་མི་མཛའ་བ་བཟློག་པར་གྱིས་ཤིག་མཚམས་
བཅད་པར་གྱིས་ཤིག་སྐུད་པས་བཅིང་བར་གྱིས་ཤིག་སྡང་བ་ཐམས་ཅད་བཟློག་པར་གྱིས་ཤིག་མི་དང། མི་མ་ཡིན་པ་སྡིག་པར་བྱེད་པ་རྣམས་འཚེར་མ་གཞུག་
ཅིག་སངས་རྒྱས་ལ་ཕྱག་འཚལ་ལོ། །གསང་སྔཨྒྶ་ཀྱི་གཞི་རྣམས་གྲུབ་པར་གྱུར་ཅིག་སཱཧཱ། དེ་ལ་ཆོ་ག་ནི་དེ་བཞིན་གཤེགས་པ་ལ་ཕྱག་བཙལ་ཏེ་མེ་ཏོག་དང་
བདུག་པ་དག་གསོལ་ནས་སྐུད་པས་བཅིང་བར་བྱའོ། །བྱབ་པ་དང་མཉེ་བ་དང། ལེགས་པར་ཁྲུས་བྱའོ། །ཆོ་ག་འདིས་གདོན་ཐམས་ཅད་བཟློག་པ་དང། ནད་ཐམས་
ཅད་རབ་ཏུ་ཞི་བར་བྱའོ། །ཏདྱ་ཐཱ། ཏི་ལེ། པེ་ལེ། བི་མ་ལེ། ཏ་མ་ལེ། ཧི་ལེ། ནི་རི། སི་རི། མ་ས་ར། རིག་སྔགས་འདི་ནི་ཐོས་ནས་སུ། །ས་རྣམས་ཐམས་ཅད་གཡོས་པར་གྱུར།།

[120A]༄༅། །འབྱུང་པོའི་ཚོགས་རྣམས་རབ་ཏུ་གཡོས། །ལྷ་ཚོགས་རྣམས་ཀྱང་ལྷགས་པར་གྱུར། །ཀླུ་ཡི་རྒྱལ་པོ་རྣམས་ཀྱང་ལྷགས། །འབྱུང་པོའི་རྒྱལ་པོ་
རྣམས་ཀྱང་ལྷགས། །བཅོམ་ལྡན་བྱམས་པའང་དེར་ཕྱིན་ཏོ། །ཚངས་པ་དང་ནི་དབང་པོའང་ལྷགས། །དབང་ཕྱུག་ཆེ་དང་གཞོན་ནུ་ཡང། །གཉིས་ཀ་དེར་ནི་ལྷགས་པར་
གྱུར། །མེ་ཁ་ལ་ལས་གང་སུ་དག་བརྗོད་པའི་འབྱུང་པོ་རྣམས་ཀྱང་ལྷགས། །དེ་ནས་བཅོམ་ལྡན་འདས་ལ་བྱང་ཆུབ་སེམས་དཔའ་སེམས་དཔའ་ཆེན་པོ་བྱམས་
པས་འདི་སྐད་ཅེས་གསོལ་ཏོ། །བཅོམ་ལྡན་འདས། བདག་ཤིས་ཀྱང་འདི་ལ་བསྲུང་བ་དང། ཡོངས་སུ་བསྐྱབ་པ་དང། ཡོངས་སུ་གཟུང་བ་དང་ཞི་བ་དང། བདེ་ལེགས་
སུ་འགྱུར་བ་དང། ཆད་པ་སྤང་བ་དང། མཚོན་ཆ་སྤང་བ་དང་དུག་གཞིལ་བ་དང། མི་མཛའ་བ་བཟློག་པ་དང། མཚམས་དགུམ་པ་དང། མེ་ཁ་ལས་ཡོངས་སུ་བཟློག་
པ་སྩལ་བར་བགྱིའོ། ཏདྱ་ཐཱ། ཨ་བཊྚ་ནི། བཊྚ་ནི། ཨི་བི་བཊྚ་ནི། ཙུ་ལུ་ཙི་ལི། །བུརྡྷཱ་དནྟེ། ས་མྣྟ་དཱནྟེ། ནིར་མུཎྜེ། ནི་མ་མུ་ནི། ཞི་བ་དང། བདེ་ལེགས་སུ་འགྱུར་བར་
བགྱིའོ་སཱཧཱ། སངས་རྒྱས་ལ་ཕྱག་འཚལ་ལོ། །བདེ་བླེགས་སུ་གྱུར་ཅིག་དེ་ནས་དེའི་ཚེ་མི་མཇེད་ཀྱི་བདག་[?]པོ་ཚངས་པས་མེ་ཁ་ལའི་རིག་སྔགས་ཀུན་ནས་བཟོད་

[120B] །སྱད་ཡ་ཐེ་དན་ཨདྒུ་རེ། ཨ་དུ་རེ། དུ་དུ་རེ། ཤི་ཁི་ཤི་ཁི། ཤི་ཁི་ཤི་ཁི་བ་རེ། ད་ར་ད་ར་པ་ཏི། མུ་ཙ་མུ་ཙ། བི་མུ་ཙ། ཞི་བ་དང་བདེ་ལེགས་
སུ་འགྱུར་བར་བགྱིའོ་སཱཧཱ། དེ་ནས་དེའི་ཚེ་ལྷའི་བུ་རབ་འཐབ་བྲལ་གྱིས་མེ་ཁ་ལའི་རིག་སྔགས་ཀྱི་འཁོར་ཕུལ་བ། སྱཱ་ཡ་ཐེ་དན། པྲ་དུཥྚེ། རུ་དཧི་ར་ཀརྞེ། གམ་བྷཱི་རེ། དུར་
ད་ཤེ་ན་མུ་ཙེ་མུ་ཙེ། ཤཱཀྱ་རཱ་ཛེ། བདེ་ལེགས་སུ་འགྱུར་བར་བགྱིའོ་སཱཧཱ། དེ་ནས་དེའི་ཚེ་ལྷའི་དབང་པོ་བརྒྱ་བྱིན་གྱིས་མེ་ཁ་ལའི་རིག་སྔགས་ཀྱི་འཁོར་ཕུལ་བ། སྱཱ་ཡ་ཐེ་
དན། སོད་ཌེ། བཧེ་དེ་ཌེ། བཧེ་ད་ཌ་མེ། དན་ཏི་ལི། ཏི་ལི་མི་ལི་བསྲུང་བར་གྱིས་ཤིག་བདེ་ལེགས་སུ་འགྱུར་བར་བགྱིའོ། །མཚམས་དགུམ་པའི་བར་དུ་བགྱིའོ་སཱཧཱ། དེ་
ནས་དེའི་ཚེ་རྒྱལ་པོ་ལུས་ངན་གྱིས་མེ་ཁ་ལའི་རིག་སྔགས་ཀྱི་འཁོར་ཕུལ་བ། སྱཱད་ཡ་ཐེ་དན། གྷུ་མེ་གྷུ་མེ། གྷུ་མེ་གྷུ་མེ་གྷུ་མེ། ཨུ་ཀེ་མུ་ཀེ་ཛྭ་ལེ། ད་ལེ། མ་ཏི་ཕ་ལེ་
སཱ་རེ། ས་ར་ཨ་དཧི་པ་ཏི། ཞི་བ་དང། བདེ་ལེགས་སུ་འགྱུར་བར་བགྱིའོ། །མཚམས་དགུམ་པའི་བར་དུ་བགྱིའོ་སཱཧཱ། དེ་ནས་དེའི་ཚེ་རྒྱལ་པོ་ཆེན་པོ་ཡུལ་འཁོར་སྲུང་
གིས་མེ་ཁ་ལའི་རིག་སྔགས་ཀྱི་འཁོར་ཕུལ་བ། སྱཱད་ཡ་ཐེ་དན་དྷ་དྷ་རེ། དྷ་དྷ་རེ། དྷཱ་ར་ཎཱི། དྷཱ་ར་ཎི། དྷཱ་རེ། ཎི་དྷཱ་རེ། ཨ་ཙུ་ཏེ། མུ་ཙེ། མུ་རུ་མུ་རུ། ཞི་བ་དང། བདེ་ལེགས་སུ་

[121A]༄༅། །འགྱུར་བར་བགྱིའོ་སཱཧཱ། མཚམས་དགུམ་པའི་བར་དུ་རྒྱ་ཆེར་བགྱིའོ་སཱཧཱ། དེ་ནས་དེའི་ཚེ་རྒྱལ་པོ་ཆེན་པོ་འཕགས་སྐྱེས་པོས་མེ་ཁ་ལའི་རིག་
སྔགས་ཀྱི་འཁོར་ཕུལ་བ། སྱད་ཡ་ཐེ་དན། ཨཎྚ་རེ། པཎྚ་རེ། ཀ་ར་ཊེ། པ་ར་པ་ཏྲེ། ཀ་ར་རུ་ཧེ། ཀ་རི་དྷ་རེ། ཀ་ན་ཀ་པ་ཏྲེ་རུ་རུ་མེ། ཀྵུ་ཀྵུ། ཨཀྵི་མ། བཀྵི། ཞི་བ་དང་
བདེ་ལེགས་སུ་འགྱུར་བར་བགྱིའོ་སཱཧཱ། མཚམས་དགུམ་པའི་བར་དུ་བགྱིའོ། །སཱཧཱ། དེ་ནས་རྒྱལ་པོ་མིག་མི་བཟང་གིས་མེ་ཁ་ལའི་རིག་སྔགས་ཀྱི་འཁོར་
ཕུལ་བ། སྱཱད་ཡ་ཐེ་དན། ཛམ་ལ་ཛམ་ལ། དཧི་རི་དཧི་རི། བཧི་རི་བཧི་རི་བཧི་རི། ས་མནྟ་བཧི་རི། ཞི་བ་དང། བདེ་ལེགས་སུ་འགྱུར་བར་བགྱིའོ། །མཚམས་དགུམ་པའི་བར་དུ་བགྱིའོ་
སཱཧཱ། དེ་ནས་དེའི་ཚེ་ལྷའི་བུ་ཟླ་བས་མེ་ཁ་ལའི་རིག་སྔགས་ཀྱི་འཁོར་ཕུལ་བ། སྱཱད་ཡ་ཐེ་དན། ཨ་ལ་ཧེ། ཏེ་ལ་བཧེ། མ་ཊེ་བི་མ་ཊི། དྷ་ཀེ་དྷ་ར་ཀེ། ས་ཀི་ནི། བ་ཀི་ནི་
ཞི་བ་དང། བདེ་ལེགས་སུ་འགྱུར་བར་བགྱིའོ། །མཚམས་དགུམ་པའི་བར་དུ་བགྱིའོ་སཱཧཱ། དེ་ནས་དེའི་ཚེ་ལྷའི་བུ་ཉི་མས་མེ་ཁ་ལའི་རིག་སྔགས་ཀྱི་འཁོར་ཕུལ་
བ༑ སྱཱད་ཡ་ཐེ་དན། ཨོཾ་བཱ་དེ། བི་མ་ལེ་པྲ་བྷཱ་སྭ་རེ། ཤ་ཧ་རསྨེ། ཧ་ས་ཧ་སྲ་རསྨ། ཨ་ཏ་སྭ་ར་སི། ཞི་བ་དང། བདེ་ལེགས་སུ་འགྱུར་བར་བགྱིའོ། །མཚམས་དགུམ་

[121B] དེ་ནས་དེའི་ཚེ་ལྷའི་ཚོགས་རྣམས་ཀྱིས་མེ་ཁ་ལའི་རིག་སྔགས་ཀྱི་འཁོར་ཕུལ་བ། སྱཱ་ཡ་ཐེ་དན། ཀུ་རུ་ཀུ་རུ། སུ་རུ་སུ་རུ། མུ་རུ་མུ་རུ། ཞི་བ་དང། བདེ་ལེགས་
སུ་འགྱུར་བར་བགྱིའོ། །མཚམས་དགུམ་པའི་བར་དུ་བགྱིའོ་སཱཧཱ། དེ་ནས་དེའི་ཚེ་རྒྱུ་སྐར་གྱི་ཚོགས་རྣམས་ཀྱིས་མེ་ཁ་ལའི་རིག་སྔགས་ཀྱི་འཁོར་ཕུལ་བ། སྱཱད་ཡ་ཐེ་
དན། ཏ་མ་ལ་ཏ་ལེ། ཨ་ཧེ། ད་ཧེ། ཨཱ་ཀཱ་ཤཱ་བི་མ་ལེ། ཞི་བ་དང། བདེ་ལེགས་སུ་འགྱུར་བའི་བར་དུ་བགྱིའོ། །མཚམས་དགུམ་པའི་བར་དུ་བགྱིའོ་སཱཧཱ། དེ་ནས་དེའི་ཚེ་ཀླུའི་
ཚོགས་རྣམས་ཀྱིས་མེ་ཁ་ལའི་རིག་སྔགས་ཀྱི་འཁོར་ཕུལ་བ། སྱཱད་ཡ་ཐེ་དན། ཨེ་ལེ། མེ་ལེ། ཨ་ཙ་ལེ། པ་དཧེ་ཨཱ་ཤུ་བ་དཧེ། མོ་ཀྵེ། ཞི་བ་དང། བདེ་ལེགས་སུ་འགྱུར་བར་
བགྱིའོ། །མཚམས་དགུམ་པའི་བར་དུ་བགྱིའོ་སཱཧཱ། དེ་ནས་དེའི་ཚེ་ལྷ་མ་ཡིན་གྱི་ཚོགས་རྣམས་ཀྱིས་མེ་ཁ་ལའི་རིག་སྔགས་ཀྱི་འཁོར་ཕུལ་བ། སྱཱད་ཡ་ཐ་དན། ཨ་དྷ་
དྷ་རེ། བི་བུ་ཏེ། སཾ་པུ་ཏེ། དན་ཏི། ཞི་བ་དང་བདེ་ལེགས་སུ་འགྱུར་བར་བགྱིའོ། །མཚམས་དགུམ་པའི་བར་དུ་བགྱིའོ་སཱཧཱ། དེ་ནས་དེའི་ཚེ་གནོད་སྦྱིན་གྱི་སྡེ་དཔོན་ཉི་ཤུ་
རྩ་བརྒྱད་ཀྱིས་མེ་ཁ་ལའི་རིག་སྔགས་ཀྱི་འཁོར་ཕུལ་བ། སྱཱད་ཡ་ཐེ་དན། ཚ་ཚ་པ་ཏི། ཚ་ཚ་བ་ཏི། རུ་རུ་དྲཱ་རཱ། ཨུ་བཧི་ར་བྷ་རཱ། ཞི་བ་དང། བདེ་ལེགས་སུ་འགྱུར་བར་བགྱིའོ། །མཚམས་

[122A]༄༅། །དགུམ་པའི་བར་དུ་བགྱིའོ་སཱཧཱ། དེ་ནས་དེའི་ཚེ་ཡི་དྭགས་དང། ཤ་ཟ་དང། གྲུལ་བུམ་ཀྱི་ཚོགས་ཀྱིས་མེ་ཁ་ལའི་རིག་སྔགས་ཀྱི་འཁོར་ཕུལ་བ་
སྱཱད་ཡ་ཐེ་དན། བཧུ་ཏི་བི་བཧུ་ཏི། ཨ་ཏི་བཧུ་ཏི། ས་བརྟན་བཧུ་ཏི། ཞི་བ་དང། བདེ་ལེགས་སུ་འགྱུར་བར་བགྱིའོ། །མཚམས་དགུམ་པའི་བར་དུ་བགྱིའོ་སཱཧཱ། དེ་ནས་དེའི་ཚེ་
སྲུལ་པོ་དང། ལུས་སྲུལ་པོའི་ཚོགས་ཀྱིས་མེ་ཁ་ལའི་རིག་སྔགས་ཀྱི་འཁོར་ཕུལ་བ། སྱཱད་ཡ་ཐེ་དན། ཕ་དུ་མེ། ཀཱ་རཱ་ཊེ། ཨ་དཧི་ཏེ། ཙུ་ཏེ། ས་མི་ར་ཎི། ཚུ་ཚུ་བ་ཏི་
ཞི་བ་དང། བདེ་ལེགས་སུ་འགྱུར་བར་བགྱིའོ། །མཚམས་དགུམ་པའི་བར་དུ་བགྱིའོ་སཱཧཱ། དེ་ནས་དེའི་ཚེ་མ་མོའི་ཚོགས་ཐམས་ཅད་ཀྱིས་མེ་ཁ་ལའི་རིག་སྔགས་
ཀྱི་འཁོར་ཕུལ་བ། སྱཱད་ཡ་ཐེ་དན། ཀེ་ལེ་མ་ཀེ་ལེ། ཊ་མ། ཀེ་ལེ་པ་ར་ཊ་རེ། ཊ་མ་རེ། ཌ་ཌ་རེ། ཞི་བ་དང། བདེ་ལེགས་སུ་འགྱུར་བར་བགྱིའོ། །མཚམས་དགུམ་
པའི་བར་དུ་བགྱིའོ་སཱཧཱ། དེ་ནས་དེའི་ཚེ་ཕྱོགས་བཞིའི་སྲིན་མོ་བཞི་པོ་དེ་དག་གིས་མེ་ཁ་ལའི་རིག་སྔགས་ཀྱི་འཁོར་ཕུལ་བ་སྱཱད་ཡ་ཐེ་དན། ཨཱ་ན་པ་ནེ། ཁ་ཛེ་
ཁ་བ་ཛེ། ཁུ་ཁུ། རི་རི། མི་རི། ཧི་རི། ཞི་བ་དང། བདེ་ལེགས་སུ་འགྱུར་བ་དང། མཚམས་དགུམ་པའི་བར་དུ་བགྱིའོ་སཱཧཱ། དེ་ནས་དེའི་ཚེ་སྲིང་མོ་ཆེན་མོ་འགྲོ་ལྡིང་

[122B] སྱཱད་ཡ་ཐེ་དན། ད་ར་ད་རེ། ད་ར་ད་རེ། ཧ་ཧ། ཧི་ཧི། ཧུ་ཧུ་ཧུ་ཧུ། ཤི་ཀི་ཀླི་བ་ཀླི་བ། མ་ཁུ་མ་ཁུ། ཛུ་ཁ་ཁི། ཊ་བ་ཊ་བི། ཨཊྱུར་
ཊྱུ་ཊྱུ་ར། ཀླ་མ། ཀུ་ཛུ་ཀུ་ཛུ། དྲི་དྲི་དྲི། དུ་དུ་དུ། ཚི་མི་ལི། མི་ལི། ཨ་ཊ། ཀྭ་ཀྭ། ཀྭཀ་སི། དུ་དུ། ཏི་ཐི་ཏི་ཐི། ཏི་མི་ལི། མི་ཏི། ཤི་ཏི། མི་ཏི་ལི། བ་ཏི། པྲེ་ཏྲི་པྲེ་ཏྲི་ཎེ། དུ་ཧི་ནི་ཨ་
ཧཱ་ནི། ལ་ཧེ། ཧ་ལེ། བ་ཧེ། ཐ་ཊ་པཻ་ཐ་པེ། བཙུན་པ། འདི་ནི་འགྲོ་ལྡིང་བའི་རིག་སྔགས་ཏེ་མེ་ཁ་ལའི་གཟུངས་སྔགས་ཀྱི་འཁོར་དུ་ཕུལ་བ་ལགས་སོ། །བསྲུང་བ་དང། ཡོངས་
སུ་བསྐྱབ་པ་དང། ཡོངས་སུ་གཟུང་བ་དང། ཡོངས་སུ་བསྐྱང་བ་དང། ཞི་བ་དང། བདེ་ལེགས་སུ་འགྱུར་བ་དང། ཆད་པ་སྤང་བ་དང། མཚོན་ཆ་སྤང་བ་དང། དུག་གཞིལ་
བ་དང། མི་མཛའ་བ་བཟློག་པ་དང། དཔག་ཚད་བཅུ་གཉིས་སུ་མཚམས་དགུམ་པ་དང། ཡོངས་སུ་བསྐྱང་བར་བགྱིའོ། །ལྷའམ། ཀླུའམ། གནོད་སྦྱིན་ནམ། སྲིན་པོའམ་
གྲུལ་བུམ་མམ། ཤ་ཟའམ། དྲི་ཟའམ། ཡི་དྭགས་སམ། སྲུལ་པོའམ། ལུས་སྲུལ་པོའམ། ལྷ་མ་ཡིན་ནམ། ནམ་མཁའ་ལྡིང་ངམ། མིའམ་ཅིའམ་ལྟོ་འཕྱེ་ཆེན་
པོའམ། སྐེམ་བྱེད་དམ། བརྗེད་བྱེད་དམ། སྨྱོ་བྱེད་དམ། གཤེད་བྱེད་དམ། བྱད་སྟེམས་སམ། རོ་ལངས་སམ། ཉིན་གཅིག་པའམ། ཉིན་གཉིས་པའམ། ཉིན་གསུམ་

[123A]༄༅། །པའམ། ཉིན་བཞི་པའམ། མིའམ། མི་མ་ཡིན་པ་གང་གིས་གནོད་པར་བགྱིད་པར་མ་གྱུར་ཅིག་ཅོ་འདྲི་བའམ། རྣམ་པར་འཚེ་བའམ་
གླགས་ལྟ་བའམ། གླགས་ཚོལ་བས་གླགས་རྙེད་པར་འགྱུར་བ་དེ་ནི་གནས་མ་མཆིས་ཏེ་སྔོན་གྱི་ལས་ཀྱི་རྣམ་པར་སྨིན་པ་ནི་མ་གཏོགས་སོ། །འཇིགས་
པ་ཐམས་ཅད་དང། མི་མ་ཡིན་པ་ཐམས་ཅད་ལས་རྟག་ཏུ་བདེ་ལེགས་སུ་གྱུར་ཅིག་སཱཧཱ། དེ་ནས་བཅོམ་ལྡན་འདས་ཀྱིས་ཚེ་དང་ལྡན་པ་ཀུན་དགའ་བོ་ལ་
བཀའ་སྩལ་པ། ཀུན་དགའ་བོ། ཁྱོད་ཀྱིས་མེ་ཁ་ལའི་རིག་སྔགས་འཁོར་དང་བཅས་པ་ཟུངས་ཤིག་ཀུན་དགའ་བོ། མེ་ཁ་ལའི་རིག་སྔགས་འདི་ནི་སྤྲིན་འཆིང་བ་
རླུང་གནོན་པ། ཚར་གཅོད་པ། བདག་སྲུང་བ། གཞན་སྲུང་བ། གྲོང་དང། གྲོང་ཁྱེར་སྲུང་བ། མཚམས་གཅོད་པ་སྟེ་ལྷའམ། ཀླུའམ་གནོད་སྦྱིན་ནམ། སྲིན་
པོའམ། ཡི་དྭགས་སམ། གྲུལ་བུམ་མམ། ཤ་ཟའམ། ལུས་སྲུལ་པོའམ། དགེ་སྦྱོང་ངམ། བྲམ་ཟེའམ། སྤྱོད་པ་བའམ། ཀུན་ཏུ་རྒྱུའམ། གཅེར་བུ་པའམ་
འཚོ་བ་པའམ། མི་ཐོད་ཅན་ནམ། ལུས་སྐྱའམ། མིའམ། མི་མ་ཡིན་པས་འདའ་བར་བྱ་བ་མ་ཡིན་པའོ། །ཀུན་དགའ་བོ། མེ་ཁ་ལའི་རིག་སྔགས་འདི་ནི་

[123B] བྱད་སྟེམ་དང། རོ་ལངས་ཐམས་ཅད་འཇིག་པར་བྱེད་པའོ། །གདོན་ཐམས་ཅད་བཟློག་པའོ། །བཀྲ་མི་ཤིས་པ་ཐམས་ཅད་འཇིག་པར་བྱེད་པའོ། །
ཀུན་དགའ་བོ། མེ་ཁ་ལའི་རིག་སྔགས་འདི་ནི་དགེ་སྦྱོང་གིས་བྱས་པ་གཅོད་པར་བྱེད་པའོ། །བྲམ་ཟེས་བྱས་པ་དང། སྤྱོད་པ་པ་དང། ཀུན་ཏུ་རྒྱུ་དང། འཚོ་བ་པས་
བྱས་པའི་རིག་སྔགས་གཅོད་པར་བྱེད་པའོ། །དབང་ཕྱུག་ཆེན་པོས་བྱས་པའི་རིག་སྔགས་གཅོད་པར་བྱེད་པའོ། །ཚངས་པས་བྱས་པ་དང། བརྒྱ་བྱིན་གྱིས་བྱས་པ་
དང། ལྷའི་དབང་པོས་བྱས་པ་དང། རྒྱལ་པོ་ཆེན་པོས་བྱས་པ་དང། ཁྱབ་འཇུག་གིས་བྱས་པ་དང། འདོད་པའི་དབང་ཕྱུག་གིས་བྱས་པའི་རིག་སྔགས་གཅོད་
པར་བྱེད་པའོ། །རྒྱལ་པོ་ཆེན་པོས་བྱས་པ་དང། གནོད་སྦྱིན་གྱི་སྡེ་དཔོན་གྱིས་བྱས་པ་དང། ཟླ་བ་དང། ཉི་མ་དང། རྒྱུ་སྐར་དང། གཟས་བྱས་པའི་རིག་
སྔགས་གཅོད་པར་བྱེད་པའོ། །ལྷ་དང། ཀླུ་དང། གནོད་སྦྱིན་དང་སྲིན་པོ་དང། དྲི་ཟ་དང། ལྷ་མ་ཡིན་དང། ནམ་མཁའ་ལྡིང་དང་མིའམ་ཅི་དང། ལྟོ་
འཕྱེ་ཆེན་པོས་བྱས་པའི་རིག་སྔགས་གཅོད་པར་བྱེད་པའོ། །རྫུ་འཕྲུལ་དང་ལྡན་པས་བྱས་པའི་རིག་སྔགས་གཅོད་པར་བྱེད་པའོ་།ལྷ་ཁང་པས་བྱས་པའི་རིག་

[124A]༄༅། །སྔགས་གཅོད་པར་བྱེད་པའོ། །དུར་ཁྲོད་པས་བྱས་པའི་རིག་སྔགས་གཅོད་པར་བྱེད་པའོ། །ཤིང་དྲུང་པས་བྱས་པ་དང། རི་དྲུང་པས་
བྱས་པ་དང། རི་རྩེ་བས་བྱས་པ་དང། ས་པས་བྱས་པ་དང། ནམ་མཁའ་པས་བྱས་པ་དང། གནས་ཐམས་ཅད་པས་བྱས་པ་དང། མིས་བྱས་པ་དང། མི་མ་
ཡིན་པས་བྱས་པའི་རིག་སྔགས་གཅོད་པར་བྱེད་པའོ། །མེ་ཁ་ལའི་རིག་སྔགས་འདི་ནི་གཅོད་པའོ། །ཕྱིར་གཅོད་པའོ། །ཕྱིས་གཅོད་པའོ། །ཀུན་དགའ་བོ། གང་
གིས་མེ་ཁ་ལའི་རིག་སྔགས་འདིས་བསྲུང་བ་དང། ཡོངས་སུ་བསྐྱེད་པ་དང། ཡོངས་སུ་གཟུང་བ་དང། ཡོངས་སུ་བསྐྱང་བ་དང། ཞི་བ་དང། བདེ་ལེགས་སུ་འགྱུར་
བ་དང། ཆད་པ་སྤང་བ་དང། མཚོན་ཆ་སྤང་བ་དང། དུག་གཞིལ་བ་དང། མི་མཛའ་བ་བཟློག་པ་དང། དཔག་ཚད་དམ། དཔག་ཚད་གཉིས་སམ། དཔག་ཚད་བཅུ་
གཉིས་ཀྱི་བར་དུ་མཚམས་བཅད་པར་བྱས་ནས་གང་མེ་ཁ་ལའི་རིག་སྔགས་འདི་ལས་འདའ་བར་བྱེད་པ་ནི་ལྷ་དང་བཅས་པ་དང། བདུད་དང་བཅས་པ་དང་
ཚངས་པ་དང་བཅས་པ་དང། དགེ་སྦྱོང་དང། བྲམ་ཟེ་ར་བཅས་པའི་སྐྱེ་དགུའི་འཇིག་རྟེན་དང། ལྷ་དང། མི་དང། ལྷ་མ་ཡིན་དུ་བཅས་པའི་འཇིག་རྟེན་ན་ངས་

[124B] །ཀུན་དགའ་བོ། སངས་རྒྱས་ཐམས་ཅད་ཀྱི་བདེན་པ་དང། ཆོས་ཀྱི་བདེན་པ་དང། དགེ་འདུན་གྱི་བདེན་པ་དང། བདེན་པར་སྨྲ་བ་ཐམས་
ཅད་ཀྱི་བདེན་པ་དང། དྲང་སྲོང་ཐམས་ཅད་ཀྱི་བདེན་པ་འདི་ལས་སེམས་ཅན་གྱི་ཚོགས་འགལ་བར་མ་བྱེད་ཅིག་ཀུན་དགའ་བོ། དུས་ལས་འདའ་བར་མི་བྱ་བ་ལྡ་ནི་འདི་ཡིན་ཏེ། སངས་རྒྱས་
ཀྱི་བདེན་པ་ལས་འདའ་བར་མི་བྱ་བ་དང། ཆོས་ཀྱི་བདེན་པ་ལས་འདའ་བར་མི་བྱ་བ་དང། དགེ་འདུན་གྱི་བདེན་པ་ལས་འདའ་བར་མི་བྱ་བ་དང། བདེན་པར་སྨྲ་བ་རྣམས་ཀྱི་བདེན་པ་
ལས་འདའ་བར་མི་བྱ་བ་དང། དྲང་སྲོང་གི་བདེན་པ་ལས་འདའ་བར་མི་བྱ་སྟེ། འབྱུང་པོ་ཐམས་ཅད་དང། ནད་ཐམས་ཅད་དང། མི་ཐམས་ཅད་དང། མི་མ་ཡིན་པ་ཐམས་ཅད་ཀྱིས་འདའ་
བར་བྱ་བ་མ་ཡིན་ནོ། །ནད་ཐམས་ཅད་དང། འབྱུང་པོ་ཐམས་ཅད་དང། སྡང་བ་ཐམས་ཅད་དང། མི་མཛའ་བ་ཐམས་ཅད་ལས་བདེ་ལེགས་སུ་གྱུར་ཅིག་གང་ཡང་རྣམ་པར་ཐོ་འཚམ་
པར་མ་བྱེད་ཅིག་ཚེ་བར་མ་བྱེད་ཅིག་གང་ཡང་རྡེག་པར་མ་བྱེད་ཅིག་སཱཧཱ། མེ་ཁ་ལའི་རིག་སྔགས་ཀྱི་ཆོ་ག་བཤད་པར་བྱའོ་།སངས་རྒྱས་ལ་མེ་ཏོག་གིས་མཆོད་པ་དང་
བདུག་པ་དང། སྤོས་དང། ལྷ་བཤོས་དག་ཕུལ་ནས་ཕྱིས་བསྲུང་བ་བྱའོ། །གཙང་མས་གོས་གཙང་མ་བགོས་ཏེ་བ་ལང་གི་ལྕི་བས་དཀྱིལ་འཁོར་བྱུགས་ནས་མེ་ཏོག་

[125A]༄༅། །བཀྲམ་སྟེ་ཅི་འབྱོར་པའི་གཏོར་མའམ། ཕྱེའམ། པདྨ་དང། བཟའ་བ་དང། བཏུང་བ་དང། མེ་ཏོག་བསྲེས་པས་བུམ་པ་བཀང་
བའམ། སྣོད་བཀང་བའི་དབུས་སུ་འདུག་ནས་སྤོས་ཀྱིས་རྒྱུན་མི་འཆད་པར་བདུག་པར་བྱའོ། །རྩྭ་ཀུ་ཤས་ཐམས་ཅད་ལ་བྱབ་པར་བྱའོ་།བདག་བསྲུང་བ་དང། གཞན་
བསྲུང་བར་བྱ་བ་ནི་སྐུད་པས་སོ། །སྤྲིན་བཅིང་བ་ནི་མེ་ཏོག་སྣ་མའི་ཤིང་དང། སྣ་མའི་མར་གྱིས་སྦྱིན་སྲེག་བྱའོ། །རླུང་དང་ཆར་པ་བཟློག་པ་ནི་རྩྭ་མུཉྫའི་ལྷས་མ་
ལ་ལན་གསུམ་བཟླས་བརྗོད་བྱས་ཏེ་རྩ་བའི་རིག་སྔགས་ཀྱིས་ལན་བདུན་བཏབ་ནས་མདུད་པ་བདུན་དོར་བར་བྱའོ། །ལམ་གྲུབ་བ་དང། བདེ་བར་བྱ་ན་ཆོས་གོས་
ཀྱི་གྲྭར་ལན་གསུམ་བཟླས་བརྗོད་བྱས་ཏེ་མདུད་པ་གསུམ་དོར་བར་བྱའོ། །ཟས་དཀར་གསུམ་ཟོས་ལ་ཉིན་ཞག་གསུམ་སྨྱུང་བ་བྱས་ནས་པདྨ་དང། ཡུངས་ཀར་
དཀར་པོ་ལ་ལན་ཉི་ཤུ་རྩ་གཅིག་བཟླས་བརྗོད་བྱས་ཏེ་གྲོང་ངམ་གྲོང་ཁྱེར་མཚམས་བཅད་པར་བྱའོ། །རིག་སྔགས་ཐམས་ཅད་གཅོད་པར་འདོད་པས་སྣ་ཚོགས་
པའི་མཚོན་ཆ་ལ་ལན་བདུན་བཟླས་བརྗོད་བྱས་ཏེ་ཆུ་ལ་བཅད་པར་བྱའོ། །སྣོད་གསར་པར་ཆུ་བླུག་ནས་ལན་བདུན་བཟླས་བརྗོད་བྱས་ཏེ་ཁྲུས་བྱས་ན་ལོག་འདྲེན་

[125B] །མེ་ཏོག་དཀར་པོ་དག་ལ་བཟླས་བརྗོད་བྱས་ཏེ་བསྣན་ན་དུག་མེད་པར་འགྱུར་རོ། །ནང་ཐམས་ཅད་ལ་ཤིང་ཀ་ར་བའི་རའི་ལྕུག་
མས་བྱབ་པར་བྱ་སྟེ་བདག་བསྲུང་བ་བྱས་ན་གང་དུ་གདོན་གྱི་ཕྱིར་ཡང་ལས་ཐམས་ཅད་བྱའོ། །འཐབ་མོ་དང། རྩོད་པ་དང་འགྱེད་པ་དང། རྒྱལ་པོའི་ཕོ་བྲང་འཁོར་
དུ་སྣ་མའི་མེ་ཏོག་གི་འབྲུ་མར་གྱི་ནང་དུ་ཨ་ཏི་མུ་ཏ་ཀ་སྨྱུགས་པའི་ཡམ་སྲེག་ཤིང་ལ་འགྲོ་ལྡིང་བའི་རིག་སྔགས་ཀྱིས་བཏབ་སྟེ་ལན་བཅུ་བཞིར་སྦྱིན་སྲེག་བྱའོ། །
འབྱུང་པོ་དབབ་པར་འདོད་པས་རའི་འོ་མ་དང། རའི་མར་དང། ཤིང་ཨ་པ་མརྒའི་ཡམ་སྲེག་ཤིང་དག་ལ་འགྲོ་ལྡིང་བའི་རིག་སྔགས་བཏབ་སྟེ་ལན་ལྔར་སྦྱིན་སྲེག་
བྱའོ། །འགྲོ་བ་ཐམས་ཅད་ཀྱི་ཆེད་དུ་སྦྱིན་སྲེག་བྱ་བར་འདོད་པས་འབྲས་ཐུག་པོ་ཆེ་དང། བའི་འོ་མ་དང། རུ་རྟ་དང། རྒྱམ་ཚ་དང། ཤིང་ཀ་ར་བའི་ར་དཀར་པོའི་ཡམ་
སྲེག་ཤིང་ལ་ལན་ཉི་ཤུ་རྩ་གཅིག་བཟླས་བརྗོད་བྱས་ཏེ་སྦྱིན་སྲེག་བྱས་ན་སེམས་ཅན་ཐམས་ཅད་ཀྱི་ཆེད་དུ་སྦྱིན་སྲེག་བྱས་པར་འགྱུར་རོ། །རྙེད་པར་བྱ་བའི་དོན་དུ་
རུ་རྟ་དང། འབྲུ་མར་ལས་འགྲོ་ལྡིང་བའི་རིག་སྔགས་ཀྱིས་ལན་བདུན་བཟླས་བརྗོད་བྱས་ཏེ་གདོང་བཀྲུས་ནས་སྨྲས་ན་གང་བསླངས་པ་དེ་ཐོབ་པར་འགྱུར་རོ། །ཐམས་

[126A]༄༅། །ཅད་དུའང་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ལ་སྤོས་དང། ཕྲེང་བ་དང། བྱུག་པ་དང། མེ་ཏོག་དང་
བདུག་པ་དང། ཕྱེ་མ་དང། བྱུག་པ་རྣམས་ཀྱིས་མཆོད་ཅིང་ཅི་ནུས་ཀྱིས་ལྷ་བཤོས་ཀྱང་དབུལ་བར་བྱ་སྟེ་བསྲུང་བ་དང་བཅས་ཆོ་ག་དང་བཅས་པས་མི་མཇེད་
ཀྱི་སེམས་ཅན་ཐམས་ཅད་བསྲུངས་པར་གྱུར་ཅིག་སཱཧཱ། འདི་ནི་དངོས་གྲུབ་པོ། །བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་ནས། ཚེ་དང་ལྡན་པ་ཀུན་
དགའ་བོ་དང། གཞོན་ནུ་སྒྲ་གཅན་ཟིན་དང། ཐམས་ཅད་དང་ལྡན་པའི་འཁོར་དེ་དང། ལྷ་དང། མི་དང། ལྷ་མ་ཡིན་དང། དྲི་ཟར་བཅས་པའི་འཇིག་རྟེན་ཡི་
རངས་ཏེ། བཅོམ་ལྡན་འདས་ཀྱིས་གསུངས་པ་ལ་མངོན་པར་བསྟོད་དོ་།འཕགས་པ་མེ་ཁ་ལ་ཞེས་བྱ་བའི་གཟུངས་རྫོགས་སོ།། །།རྒྱ་གར་གྱི་
མཁན་པོ་པྲཛྙཱ་ཝར་མ་དང། ཞུས་ཆེན་གྱི་ལོཙྪ་བ་བནྡེ་ཡེ་ཤེས་སྔེ་ལ་སོགས་པས་བསྒྱུར་ཅིང་ཞུས་ཏེ་གཏན་ལ་ཕབ་པ།།།།